am letschte tag simer zerst zu dä akaka wasserfäll. isch en würkli schön wasserfall und muesch nur öpe 15min laufe bis en gsehsch:) dän hämer zum lava tree state park welle wo bäum gsehsch wo vo lava umgeh sind, leider isch dä park aber vorübergehend gschlosse wils irgendwelchi bauarbeite machet:( drum  simer dän wiiter zu dä kapoho tide pools wo mer hät chöne go schnorchle wämer hät welle. da mir ja dä park nöd händ chöne besichtige hämer dän halt meh ziit zum schnorchle gah:) hät mega schöni fisch im wasser gah und au u viel koralle. nachene ischs no wiiter gange zum richardson beach park wo mer au no e schildkrot gseh händ im wasser,aber ansuschte ischs nüt speziells gsi. det hämer dän gwartet bis bbq parat gsi isch. nachdem mir gässe händ ischs dän au scho wieder an flughafe gange und richtig honolulu.